Abas ibn Abdylmutalib

Abas ibn Abdulmutalib (lindi në vitin 565 dhe vdiq në vitin 653) ishte xhaxhai i profetit Muhamed, tre vjet më i madh se nipi i tij. Një tregtar i pasur, gjatë viteve të hershme të Islamit ai e mbrojti Muhamedin ndërsa ishte në Mekë, por u konvertua vetëm pas Betejës së Bedrit në vitin 624 të erës sonë (2 hixhri). Pasardhësit e tij themeluan dinastinë Abasid në vitin 750.

 Jeta e hershme 
Abasi, i lindur rreth vitit 565 të es, ishte një nga djemtë më të vegjël të Abdulmutalibit. Nëna e tij ishte Nutejla bint Xhenab nga fisi Namir. Pas vdekjes së të atit, ai mori përsipër pusin e Zemzemit dhe shpërndarjen e ujit për pelegrinët.Ibn Ishaq, Sirat Rasul Allah. Translated by Guillaume, A. (1955). The Life of Muhammad, p. 79. Oxford: Oxford University Press. Ai u bë një tregtar erëzash në Mekë,Ibn Ishaq/Guillaume, p. 113. një tregti që e bëri atë të pasur.Ibn Ishaq (Guillaume) pp. 309–310.

 Konvertimi në Islam 
Gjatë viteve kur feja myslimane po fitonte përkrahës (610–622), Abasi i siguroi mbrojtje të afërmit të tij, por nuk e pranoi besimin. Ai veproi si zëdhënës në Betimin e Dytë të Akabes,Ibn Ishaq (Guillaume) p. 203. por ai nuk ishte ndër ata që emigruan në Medine.

Pasi kishte luftuar në anën e politeistëve, Abasi u kap gjatë Betejës së Bedrit. Muhamedi e lejoi Abasin të shpërblente veten dhe nipin e tij.

Ibn Hisham tha se Abasi ishte bërë një musliman i fshehtë përpara Betejës së BedritIbn Ishaq (Guillaume) p. 309. por një deklaratë e qartë për këtë mungon nga citimi i Taberiut për të njëjtin burim.Alfred Guillaume's footnote to Ibn Ishaq (1955) p. 309.Tabari, Tarikh al-Rusul wa'l-Muluk. perkthimi nga McDonald, M. V. (1987). Volume 7: The Foundation of the Community, p. 68. Albany: State University of New York Press. Thuhet nga disa autoritete se ai u konvertua në Islam menjëherë pas Betejës së Bedrit.

Diku tjetër nënkuptohet se Abbasi nuk e shpalli zyrtarisht Islamin deri në janar 630, pak para rënies së Mekës, njëzet vjet pasi gruaja e tij Lubabe u konvertua.Ibn Ishaq (Guillaume) pp. 546–548. Më pas Muhamedi e quajti atë "i fundit nga mërgimtarët" (muhaxhirun), gjë që i dha atij të drejtën për të ardhurat e plaçkës së luftës. Atij iu dha e drejta për t'u furnizuar me ujë zemzemi pelegrinëve, e drejtë kjo që iu kalua pasardhësve të tij.

Abasi iu bashkua menjëherë ushtrisë së Muhamedit, duke marrë pjesë në Pushtimin e Mekës, Betejën e Hunejnit dhe rrethimin e Taifit. Ai e mbrojti Muhamedin në Hunejn kur luftëtarët e tjerë e braktisën atë.Tabari (Landau-Tasseron) pp. 24–25. Pas këtyre bëmave ushtarake, Abasi e solli familjen e tij për të jetuar në Medine, ku Muhamedi i vizitonte shpeshIbn Saad, Tabaqat vol. 8. Translated by Bewley, A. (1995). The Women of Madina, p. 194. London: Ta-Ha Publishers. dhe madje i propozoi vajzës së tij martesë.Ibn Ishaq (Guillaume) p. 311.

Më vonë Abbasi luftoi në ekspeditën në Tebuk.

 Familja 
Abbasi kishte të paktën pesë gra.
Lubabe bint al-Harith (Arabisht: لبابة بنت الحارث), e njohur edhe si Umm el-Fadl, ishte nga fisi Benu Hilal. Umm el-Fadl pretendoi se ishte gruaja e dytë që u konvertua në Islam, në të njëjtën ditë me shoqen e saj të ngushtë Hatixhenë, gruaja e parë e Muhamedit. Traditat e Umm al-Fadl për Profetin shfaqen në të gjitha koleksionet e haditheve. Ajo e tregoi devotshmërinë e saj me agjërim të tepërt dhe duke sulmuar Ebu Lehebin, armikun e myslimanëve, me një shtyllë tende.
Fatime bint Xhunejd, nga klani el-Harith i fisit Kurejsh.Ibn Hajar, Isaba vol. 8 #11586.
Haxhile bint Xhundub ibn Rabia, nga fisi Hilal.Ibn Hajar, Isaba vol. 2 #1904.
Muslije, një konkubinë greke.Ibn Saad, Tabaqat vol. 4. “Al-Abbas ibn Abdalmuttalib.”Beheshti, M. (1967). Background of the Birth of Islam, chapter 5. Translated by Ayoub, M. M. (1985). Tehran: International Publishing Co.
Tukana, një grua jehude nga fisi Kurejdha, me të cilën Abasi u martua pas vitit 632.Majlisi, Hayat Al-Qulub vol. 2. Translated by Rizvi, A Detailed Biography of Prophet Muhammad (saww), p. 1180.  It is not known whether any of the children were hers.
Fëmijët e njohur të Abasit ishin:
Al-Faraa, i cili u martua me Katn ibn el-Harith, një vëlla i Lubabës. Nëna e saj nuk përmendet.Ibn Hajar, Isaba vol. 5 #7129.
Më poshtë ishin të gjithë pasardhësit e Lubabës.Tabari (Landau-Tasseron) p. 201.
El-Fadl.
Abdullah.
Ubjedullah. e bija e Ubejdullahut Lubabe u martua me Abas ibn Ali dhe kishte një Ubejdullah ibn Abas ibn Ali.
Kutham.
Ma'bad.
Abd al-Rahman.
Umm Habib. 
Fëmijë tjerë
El-Harith. Nëna e tij thuhet se ka qenë ose Fatime ose Haxhile.
Aun, emri i nënës së të cilit nuk bëhet.Ibn Hajar, Isaba vol. 5 #6279.
Mushir, emri i nënës së të cilit nuk bëhet.Ibn Hajar, Isaba vol. 6 #8329.
Kethir, i biri i Muslijes.Tabari (Landau-Tasseron) vol. 39 pp. 75–76.
Amina, ndoshta e bija e Muslijes.See also Majlisi (Rizvi) p. 1208.
Safiya, ndoshta e bija e Muslijes.
Tammam, më i vogli, i biri i Muslijes.

 Vdekja 
Abbas ibn Abdylmutalibi vdiq në shkurt të vitit 653 në moshën 89-vjeçare. Ai është varrosur në varrezat Xhenet el-Baki në Medinë, sot Arabia Saudite.Tabari (Landau-Tasseron) vol. 39 p. 25.

 Referime 

Kategoria:Lindje 565
Kategoria:Vdekje 653
Kategoria:Familja e Muhamedit
Kategoria:Benu Hashim
Kategoria:Tregtarë të shekullit të 7-të
Kategoria:Arabë të shekullit të 6-të
Kategoria:Sahabë